Xi Jinping: "Poporul chinez nu îi va permite niciunei țări să îl intimideze. Oricine va încerca să facă asta va sfârși cu capul rupt".
XI Jinping vrea să transforme China într-o mare putere socialistă modernă. Cel mai apropiat aliat anti-american al Chinei este Rusia. China nu are prieteni pe plan internațional, are doar interese.
China vrea să fie model pentru toată lumea și să ne convingă pe toți ce model bun este comunismul și ce bine poți trăi în comunism. La 100 de ani de la înființarea Partidului Comunist, Xi Jinping, secretarul general și președintele țării clamează supremația țării și spune că niciodată China nu va accepta să fie intimidată.Xi Jinping, președintele Chinei: "Poporul chinez nu îi va permite niciunei țări să îl intimideze, să îl oprime sau să îl subjuge. Oricine va încerca să facă asta va sfârși cu capul rupt și în sânge în fața Marelui Zid al celor 1,4 miliarde de chinezi"Sute de mii de oameni au defilat pentru Xi, care le-a spus că partidul le-a creat o societate modest prosperă, că a rezolvat problema sărăciei și a pornit al doilea centenar al partidului, în care va clădi o mare putere socialistă modernă.